CELEX: 62015CN0122
Language: hr
Date: 2015-03-10 00:00:00
Title: Predmet C-122/15: Zahtjev za prethodnu odluku koji je 10. ožujka 2015. uputio Korkein hallinto-oikeus (Finska) – C.

26.5.2015   
            
            
               HR
            
            
               Službeni list Europske unije
            
            
               C 171/22
            
         Zahtjev za prethodnu odluku koji je 10. ožujka 2015. uputio Korkein hallinto-oikeus (Finska) – C.
   (Predmet C-122/15)
   (2015/C 171/26)
   Jezik postupka: finski
   
      Sud koji je uputio zahtjev
   
   Korkein hallinto-oikeus
   
      Stranke glavnog postupka
   
   
      Tužitelj: C.
   
      Druga stranka u postupku: Veronsaajien oikeudenvalvontayksikkö
   
      Prethodna pitanja
   
   
               1.
            
            
               Treba li odredbe članka 3. stavka 1. točke (c) Direktive 2000/78/EEZ (1) tumačiti tako da nacionalni propis, kao što je članak 124. stavci 1. i 4. finskog Zakona o porezu na dohodak koji se odnose na dodatni porez na primitke od starosne mirovine, ulazi u područje primjene prava Unije pa da je u predmetnom slučaju primjenjiva odredba o zabrani diskriminacije na temelju dobi sadržana u članku 21. stavku 1. Povelje Europske unije o temeljnim pravima?
               Drugo i treće pitanje upućuju se samo ako Sud u odgovoru na prvo pitanje utvrdi da predmet ulazi u područje primjene prava Unije:
            
         
               2.
            
            
               Ako je odgovor na prvo pitanje potvrdan, treba li odredbe članka 2. stavka 1. i članka 2. stavka 2. točke (a) ili (b) Direktive 2000/78/EZ kao i članak 21. stavak 1. Povelje Europske unije o temeljnim pravima tumačiti tako se one protive nacionalnom propisu, kao što je članak 124. stavci 1. i 4. Zakona o porezu na dohodak, koji se odnosi na dodatni porez na primitke od starosnih mirovina, a na temelju kojeg se primici od starosnih mirovina fizičke osobe čije je plaćanje barem neizravno vezano za dob u određenim situacijama oporezuju porezom na dohodak višim od onoga koji bi se plaćao za dohodak od rada iste visine?
            
         
               3.
            
            
               Ako se gore navedene odredbe Direktive 2000/78/EZ i Povelje Europske unije o temeljnim pravima protive nacionalnom propisu kao što je onaj o dodatnom porezu na primitke od starosnih mirovina, treba li članak 6. stavak 1. Direktive tumačiti tako da se nacionalni propis kao što je propis o dodatnom porezu ipak može smatrati objektivno i razumno opravdanim njegovim ciljem, u smislu te odredbe, osobito legitimnim ciljem koji se odnosi na politiku zapošljavanja, tržište rada i profesionalno osposobljavanje s obzirom na to da je cilj naveden u pripremnim materijalima finskog Zakona o porezu na dohodak taj da se predmetnim dodatnim porezom oporezuje financijski prihod korisnika starosne mirovine koji imaju sposobnost plaćanja poreza, da se smanje razlike u stupnju oporezivanja između starosnih mirovina i plaća te da se starije osobe potaknu da nastave obavljati svoju profesionalnu djelatnost?
            
         
      (1)  Direktiva Vijeća 2000/78/EZ od 27. studenoga 2000. o uspostavi općeg okvira za jednako postupanje pri zapošljavanju i obavljanju zanimanja (SL L 303, str. 16.) (SL, posebno izdanje na hrvatskom jeziku, poglavlje 5., svezak 1., str. 69.)